ЕхъулIэныгъэкIэ пхегъэкI
Бэрбэч ХьэтIутIэ и цIэр зезыхьэ КъэбэрдейБалъкъэр къэрал университетым иджыблагъэ щызэхэтащ еджапIэ нэхъыщхьэм и диссертацэ советым и зэIущIэ. Абы и утыку ирахьа кандидат диссертацэ купщIафIэр теу хуат изопрен эластомерхэм я морфологие, макроскопие щытыкIэхэм. Къэхутэныгъэ хьэлэмэтым ехьэлIа щIэныгъэ лэжьыгъэр зи къалэмыпэм къыпыкIар Йемен Республикэм щыщ, КъБКъУм и физикэ факультетым и аспирант Аль Хауляни Ясер Файсал Мухьэ мэдщ. Лэжьыгъэр щигъэзащIэм Мухьэмэд щIэныгъэ унафэщIу иIар техникэ щIэныгъэхэм я доктор, профессор Къарэмырзэ Барэсбийщ.
ЩIэныгъэ лэжьыгъэр купщIафIэу икIи нэсу гъэзэщIа хъуауэ къыщалъытащ диссертацэ советым. Ар Аль Хауляни Ясер Файсал Мухьэмэд ехъулIэныгъэкIэ пхигъэкIащ икIи советым и унафэкIэ абы фIащащ физикоматематикэ щIэныгъэхэм я кандидат цIэр.
Мухьэмэд Йемен Республикэм къикIауэ ди щIыналъэм щIэныгъэрэ IэщIагъэрэ щызэзыгъэгъуэт щIалэгъуалэм ящыщщ. 2011 гъэм абы къиухащ КъБКъУм и физикэ факультетым и магистратурэр. 2011 2014 гъэхэм и щIэныгъэм щыхигъэхъуащ университетым и аспирантурэм. ЩIалэщIэм ипэкIэ иригъэкIуэкIа къэхутэныгъэхэр епхауэ щытащ полимернэ пкъыгъуэхэм, ахэр промышленностым нэхъ шэщIауэ къызэрыщыгъэсэбэпыпхъэм. Апхуэдэ лэжьыгъэу Мухьэмэд и къалэмыпэм къыпыкIащ 13. Абыхэм ящыщу 3р къытрадзащ щIэныгъэ журнал цIэрыIуэхэм. А псори и лъабжьэу абы игъэхьэзыращ и кандидат диссертацэр.
Аль Хауляни Ясер Файсал Мухьэмэд ди пащхьэ кърилъхьа икIи ехъулIэныгъэкIэ пхигъэкIа и щIэныгъэ лэжьыгъэр экономикэр зыхуэныкъуэщ. КъинэмыщIауэ, мы Iуэхум хэлъ хьэлэ мэтагъхэм ящыщщ дис сертантыр хамэ къэрал зэрыщыщыр. Урысыбзэр зэримыщIэм къыхэкIыу щIалэр лъэпощхьэпо хуэзами, апхуэдэ гугъуехьхэм ар къапикIуэтакъым икIи зэман кIэщIым къриубыдэу ахэр IэщIыб ищIыфащ, жиIащ Къарэмырзэм. Мухьэмэд ерыщагърэ шыIэныгъэрэ хэлъу иригъэкIуэкIащ къэхутэныгъэ гъэщIэгъуэнхэр, абыхэм пылъ жэуаплыныгъэри нэсу зыхищIэу. ЩIалэм хуэфащэ дыдэщ щIэныгъэхэм я кандидат цIэ лъагэр.
СОЛГАЛОВЭ Наталье,
КъБКъУм и прессIэнатIэм и лэжьакIуэ.
